fi fi fi fi en en fi fi fi fi fi fi fi fi fi da fi fi fi fi fi fi fi da fi en fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi vo fi fi fi fi fi fi da fi en fi fi fi fi fi en da fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi en fi vo en fi fi de fi fi fi fi fi fi fi fi fi fi fi fi en en fi es en fi en en
Uusimmat kirpputorilöydöt pojalle vol. 6
Oon taas kierrellyt aktiivisesti kirpputoreja. Itselleni en ole löytänyt mitään (paitsi valokuvakehyksen sekä uudet verhot), mutta pojalle olen ja tähän kokoan taas parhaimmat löydöt. Melkein kaikki olen löytänyt Ykkösbasaari -kirpputorilta, mutta tamburiinin löysin Lakeuden shoppikselta sekä marakassit Vanhankylän ullakolta. Kävin tuossa eilen taas Ykkösbasaarilla ja Ullakolla, mutta sillä kertaa en löytänyt mitään. Joten en mä todellakaan aina löydä mitään, vaikka hyviä löytöjä teenkin usein.
Kahdet täysin uudet Next -merkkiset collarit yhteensä 10€. Näissä oli vielä hintalaput paikoilla ja googlettelin netistä, että uutena nämä maksaa n.20€ joten oli siis hyvä löytö. Tosi usein googlettelen hintoja, jotta tiedän etten ole ostamassa käytettynä mitään ylihinnalla ja muutenkin on kiva tietää tavaran arvo uutena.
Newbien t-paita 1,20€. Kappahlin Newbie -merkki on edelleen yks mun suosikeista. Meillä mennään vielä tällä hetkellä bodeilla, mutta oon miettiny, että ehkä kesällä siirrytään t-paita-housut -yhdistelmään.
H&M:n pitkähihainen paita 1,20€. Edelleen mua viehättää kyynärpaikat ja taskut.
Oon taas jonkin verran ostellut leluja. Koska poika nauttii musiikista ja muskarissakin tykkää erilaisista soittimista, niin oon ostanut tamburiinin 2€ sekä marakassit 2€. Sen lisäksi toi rattilelu on kyllä tullut yhdeksi pojan suosikkileluksi. Siitä maksoin 4€. Yritän ostaa leluja mahdollisimman vähän, koska oikeasti lapset eivät loppujen lopuksi hirveän suurella lelumäärällä tee mitään. Tällä hetkellä meillä ei ole edes kaikkia leluja esillä. Vaihdellaan leluja sen mukaan, mistä poika on sillä hetkellä kiinnostunut ja osa laitetaan sivuun ja otetaan taas myöhemmin esille. Mulle tärkeää leluissa on se, että ne ovat lapsen ikätasolle ja että ne kehittää esimerkiksi lapsen motorisia taitoja tai silmän ja käden yhteistyötä. Ja tietenkin se, että lapsi itse nauttii leikkimisestä! Yritänkin siksi valita mahdollisimman monipuolisia leluja ja miettiä, minkä tyylisiä leluja meiltä puuttuu. Tällä hetkellä etsinnässä on lorupussi ja jos vaan löydän netistä kuvia ja loruja, niin teen sellaisen itse.
Myös pojan vaatekaappi kaipaa uusia vaatteita kevääksi ja kirpputoreilta ei kuitenkaan kaikkea löydä, niin pitäis käydä joku päivä kaupungilla shoppailukierroksella. Ainakin housuja, t-paitoja ja sukkia pitäis ostaa ja joku välikausihaalari. Kattelin tuossa Facebook-kirpputoritkin läpi, mutta ainakaan vielä ei löytynyt mieleisiä vaatteita tai sitten hinta ei mielestäni ollut kohdillaan. Mutta ehkä tosiaan käväsen siellä kaupungilla joku päivä ja ostan samalla itsellenikin jotain vaatteita kevättä varten.
Mulla on tällä hetkellä yks luottoasu, jota vähän muuntelemalla saa joko rennon tai vähän tyylikkäämmän. Tässä näätte tästä asusta sen rennomman version. Tyylikkäämmän version asusta saa vaihtamalla kengät nilkkureihin tai korkkareihin ja jättämällä pipon pois ja lisäämällä esimerkiksi korvakorut tai jonkun korun kaulaan. Toki näin talvella lisään asuun vielä takin päälle, mutta halusin, että asu näkyy kokonaisuudessaan niin näistä kuvista jätin takin pois. Vielä en todellakaan tarkene pelkällä farkkutakilla! Tämän asun takia muistin, kuinka paljon tykkäänkään farkkupaidoista. Niin rakkautta.♥ Omasta mielestäni myös tuo viininpunainen sopii täydellisesti farkunsinisen kanssa.
Mun pitäis pikku hiljaa täydentää mun vaatevarastoa, kun kevätkin on pian tulossa. Mulla on edelleen ostamatta mustat farkut sekä lyhyempiä pitkähihaisia korkeavyötäröisten hameiden kanssa tarttisin lisää. Muuten oon kyllä tyytyväinen siihen, että laitoin synnytyksen jälkeen melkein kaikki vaatteet kirpputorille ja uusin vaatevaraston täysin. Mulla ei nimittäin sen jälkeen ole ollut kuin pari sellaista vaatetta, jota en ole oikeastaan käyttänyt ja nekin lähinnä sen takia, kun ei ole ollut yläosia niiden kanssa. Ennen mulla nimittäin oli vaatekaappi täynnä sellaisia vaatteita, joita en käyttänyt juuri koskaan. Olin suurimman osan vielä ostanut kirpputorilta halvalla. Nykyään mietin jopa kirpputorilla ollessani, että tuunko oikeasti tarttemaan sitä vaatetta, vaikka se kuinka maksais pari hassua euroa.
Mut mitä tykkäätte asusta? :)
Category: asut, muoti, päivän asu, tyyli
perjantai 19. helmikuuta 2016
Oon oikea tarjoushaukka ja hamstraan esimerkiksi erilaisia saippuoita ja muita käyttötarvikkeita, mikäli ne ovat tarjouksessa. Sen huomaa sitten meillä kotona, kun kaapit on täynnä saippuoita! Mutta eipähän tarvi hetkeen niitä ostella, eikä pääse ainakaan loppumaan. Haha. Sitä paitsi kuka nyt voi vastustaa näiden värejä ja tuoksuja? En oo vielä päässy testailemaan näitä, mutta toivottavasti nää on hyviä. Löytyykö sieltä ruudun takaa muita tarjoushaukkoja tai hamstraajia?
Tykkään talvesta ainoastaan tämän maiseman takia. Kaikista kauneinta talvella on silloin, kun puut ovat aivan lumessa ja lisäksi vielä jos aurinko paistaa. Yleensä silloin vaan on hirveät pakkaset, jolloin ei tee mieli kovin kauaa kuvailla maisemia. Kokeiltu nimittäin on! Tammikuussa, kun oli näitä yli 30 asteen pakkasia, niin viihdyin kyllä sisällä pipo päässä ja kaulahuivi kaulassa, mikäli ei ollut pakko mennä minnekään. Venytin jopa kaupassa käyntiä mahdollisimman pitkään ihan myös säästääkseni autoa. Mutta oon mä itse myös sen verran mukavuudenhaluinen, että mielummin jään kotiin peittojen alle.
Valokuvaaja Taina Renkola kävi meillä kotona kuvaamassa meidän pojasta viralliset 1-vuotiskuvat. Suosittelen kyllä lämpimästi, mikäli tässä Seinäjoen seudulla kaipaat valokuvaajaa. Tainan erikoisosaamista ovat ehdottomasti ulkokuvat, mutta itse en halunnu poikaa kuvauttaa haalari päällä, niin tehtiin meille kotiin studio. Ja kyllä sen huomas, että on ammattilainen asialla. Kuvista tuli ihan älyttömän hyviä ja Taina sai ikuistettua hyvin meidän pojan kaikki parhaat ilmeet. Yllätyin kyllä, kuinka meillä kotona voi saada noin hyviä kuvia aikaiseksi. Valokuvissa pojalla oli nämä vaatteet päällä. Ei toivoakaan, että olisin saanut näistä vaatteista kuvia niin, että ne ois ollu pojan päällä. On sen verran vaikea nykyään saada poikaa pidettyä paikalla.
Tänään väsäsin itseäni varten kauniin aamupalan ja vain siksi, koska halusin hemmotella itseäni. Niin helposti sitä arjen keskellä unohtaa itsensä ja ainakin aamupala jää usein syömättä tai syön jotain tosi kiireessä, koska teen pojalle puuron ja lähden siitä sitten jatkamaan päivää. Pitäis opetella taas syömään, että jaksaisin paremmin! Nytkin yritin syödä rauhassa ja se meni siihen, että hoin pojalle "äiti syö nyt". Haha.
Välillä on kiva laitella postaukseen vaan ihan satunnaisia kuvia ja kertoilla niistä jotain. Mulla ei mitään erikoisempia viikonloppusuunnitelmia ole, mutta aika varmasti se menee tuon makkariremontin parissa. Lisäksi vihdoin Uusi päivä alkaa ens viikolla tulemaan telkusta, kun se on ollu vähän pidemmällä joulutauolla. Tänään itseasiassa tuli koko viikon jaksot Yle areenaan nähtäväksi ja aiotaankin ne katsoa varmaan tänään illalla. Muttamutta hyvää viikonloppua!♥
tiistai 16. helmikuuta 2016
Näin ystävänpäivän jälkeen onkin hyvä aika vastata ystäväkirjahaasteeseen, jonka sain joku aika sitten Lempihetkiä blogin Henniltä. Kiitos siis haasteesta!♥ Mun ystävänpäivä menikin perheen kanssa. Käytiin nimittäin Touhutalossa ja myöhemmin vielä pulkkailemassa. Annoin myös Timon nukkua aamulla pidempään ja kokkailin sille herkullista aamupalaa. Vaikka ystävänpäivä nyt ei olekaan parisuhdepäivä, niin ainakin meillä se menee niin, että tuo mun aviomies on myös mun paras ystävä. Toivottavasti teillä oli myös mukava ystävänpäivä. :)
- Voit kopioida nämä säännöt postaukseesi
- Kiitä haasteen antajaa ja mainitse Napsahduksia -blogi haasteen alullepanijana
- Vastaa sinulle annettuihin Ystäväkirja -kysymyksiin
- Lisää kuvaksi/kuviksi parhaiten itseäsi kuvastavia kuvia
- keksi uudet (tai käytä vanhoja) kysymykset blogiystävillesi
- Haasta mukaan ihania bloggaajafrendejä
1. Pituutesi ilman korkkareita?
- Oon niinkin paljon kuin 157cm!
2. Lempinimesi ja mistä se on peräisin?
- No ei mulla oikeen oo mitään. Penniks on joskus haukuttu ja sitte on näitä mun omia/kavereiden versioita, joita oon netissäkin käyttäny kuten jennikkä ja jenniskä. Jenzku on vielä joku lapsuudesta. Haha.
3. Minkä ruoan valitset lauantai-illalle jos ei tarvitse miettiä kaloreita?
- Enpä mä hirveästi kaloreita mieti muutenkaan, mutta kyllä mä varmaan Amarilloon menisin syömään jonkun annoksen. Rakastan sitä paitsi niitä nachoja.♥ Jos ihan kotona pitäis syödä, niin varmaan joku itsetehty pitsa, tortillat tai jotain sellasta.
4. Top4 asiaa, joita arvostat eniten ystävyydessä?
- Rehellisyys, luotettavuus, vastavuoroisuus ja huumorintaju. Hyvä ystävä on rehellinen ja luotettava. En halua elämääni epärehellisiä ihmisiä, jotka puukottavat selkään, pettävät luottamuksen kerta toisensa jälkeen tai puhuvat pahaa selkäni takana. Ystävyydessä tärkeää on myös vastavuoroisuus, sillä ei oo kiva aina itse laittaa viestiä ja ehdottaa tapaamista. Myönnän, että itse oon välillä joissain asioissa tiukkapipo, että vois ottaa vähän rennomminkin juttuja, mutta siksi viihdynkin enemmän rennossa seurassa ja pidän huumorintajua tärkeänä, koska ei elämän tarvi olla aina niin vakavaa!
5. Telkkarista: moderni perhe, Kimmo, Salkkarit, Greyn anatomia vai Hottikset?
- Mitään muuta en seuraa ku salkkareita.
6. Rakkaimmat harrastuksesi? Ja onko sinulla haaveissa aloittaa jotain uutta harrastusta?
- Bloggaaminen ja tietysti kaikki musahommat, joita on vähän säännöllisesti ja epäsäännöllisesti. Laulan kuorossa ja sit soitan pianoa ja laulan. Uutta harrastusta en ajatellu aloittaa, eikä kyllä hirmuisesti ole aikaakaan ylimääräistä. Bloggaaminen vie kaikista eniten aikaa ja sen ikävä kyllä huomaa blogista jos mulla on kiirettä muuten elämässä, koska sillon blogi jää taka-alalle.
7. Haaveita, joiden toivot toteutuvan lähitulevaisuudessa?
- Jossain vaiheessa olis kiva mennä takas työelämään, saada lisää lapsia ja omakotitalo!
8. Hattaraa vai pehmistä?
- Pehmis on se mun juttu! Mansikkapehmis tai vanilja-mansikka sekoitus. Tähän semmonen sivuhuomautus et oon muuten ollu yks kesä töissä jäätelökiskalla, jossa tein mm. pehmiksiä. Se oli ihan kivaa!
9. Ripsiväri, kestoripset vai naturell?
- Ripsiväri, niin erottuu edes silmät naamasta!
- Näitä on aika monta, mutta sanotaanko näin et ajattelen, et kaikella on tarkoituksensa. Myös niillä vastoinkäymisillä.
En tällä kertaa ajatellut haastaa ketään, mutta totta kai saa vastata näihin samoihin kysymyksiin, jos haluaa tämän haasteen tehdä! :)
Category: lifestyle, oma elämä
lauantai 13. helmikuuta 2016
Samalla, kun tyhjensin kännykän muistikortin kuvat koneelle, niin päätin tulla päivittämään kännykkäkuvia myös tänne blogin puolelle. Tuttuun tapaan osa kuvista on vilahtanut Instagramin puolella, mutta kaikkia kuvia en ole julkaissut vielä missään. Muahan voi seurata Instagramissa nimimerkillä @jennislullaby ja sinne päivittelenkin säännöllisesti ja epäsäännöllisesti kuulumisiani. Nyt huomasin, etten ole hirveästi parin kuukauden aikana kuvia räpsinyt kännykällä. Enkä edes tiedä miksi se on jäänyt. Täytyy petrata siinä, kun se on kuitenkin niin helppoa, kun kännykkä on mukana koko ajan, kun järkkäri taas ei ole.
Oon taas vähän muokannut blogin ulkoasua ja tällä kertaa pienensin vähän kuvien kokoa ja samalla kavensin myös tekstiä, ettei se ole niin leveää. Aikaisemmin olin isontanut riviväliä, koska Timo sano, että mun blogin tekstiä on raskasta lukea ja vaikea pysyä selvillä rivistä. En ollu itse huomannut tuollaista, mutta toki haluan, että mun blogi on mahdollisimman lukijaystävällinen, ettei esimerkiksi sivun lataamisessa kestä kauaa isojen kuvien takia. Tämä blogin ulkoasun muokkaus on kyllä semmosta koodisekamelskaa, että taas mulla katos ne "like" ja "dislike" -nappulat postauksen lopusta, koska toista nappulaa ei näkynyt ollenkaan, niin otin ne kokonaan pois. Kattoo nyt saanko niitä missä välissä takaisin. Mutta nyt niihin kuviin:
1. Meidän poika nukkuu melkein aina päikkärit vaunuissa terassilla ja tämä selfie on otettu yhdeltä nukutusreissulta. 2. Olin yhden mun kaverin yllätyssynttäreillä tuossa joulukuussa. Yllätyssynttärit on kyllä niin kivoja, tietysti itse synttärisankarille, mutta myös vieraille, kun saa jännittää synttärisankarin saapumista ja reaktiota. :) 3. Joulukuussa leivoin myös pipareita. Mähän en niin paljon välitä valmiista pipareista, mutta taikinaa syön senkin edestä. Joskus ihan maha tulee kipeäks. Haha. 4. Meidän joulukuusi jouluna.♥ Tuolla meidän takapihalla se vielä lojuu, kun ei saatu aikaseks viedä sitä mihinkään keräyspisteeseen ja se varisti niin paljon havuja. Noo, keväällä sitten!
1. Kyl mä jo ymmärrän, miks kotiäidit kaipaa välillä aikuista seuraa, kun koko päivän höpöttelet lapselle, joka ei osaa vielä puhua. Joten tervetuloa meille kahville! :D 2. Uutena vuotena käytiin katsomassa kaupungin ilotúlitusta. Ei olla moneen vuoteen käyty sitä katsomassa ja olihan se hieno. Seinäjoella järjestetään onneks lapsiperheille oma ilotulitus aikasemmin, niin ei tarvi väkisin lapsia valvottaa puoleen yöhön. ;) 3. Oltiin pojan kanssa pulkkailemassa ensimmäistä kertaa, kun poika sai pulkan joululahjaks. Istuminen pulkassa vaati vähän harjottelua, mutta muuten meni hyvin. Täällä kaupungissa on välillä vaikea löytää pulkkareittejä, kun melkein joka paikka on hiekotettu tms. 4. Mulla on aina pakolliset selfie -kuvaukset, kun oon jonnekin lähdössä ja on saanu esimerkiksi meikin onnistumaan hyvin.
Tämä päivä on mennyt täysin makkariremontin parissa ja hakattiin vihdoin oven karmi pois ja käytiin ostamassa uudet karmit. Iloitsin siitä, että samalla kun tehdään remppa, niin saatiin ikkunan yläpuolella oleva kotelo pois seinästä ja saan verhokiskojen sijasta verhotangon! Jei! Oikeasti, mä niin vihaan niitä koteloita, joita on ollu tapana laittaa vanhoihin asuntoihin. Mutta nyt jatketaan iltaa tässä ja pelataan Timon kanssa ainakin yks erä Scrabblea. Ennen pelattiin tosi usein kaikkia korttipelejä ja lautapelejä, mutta nyt on pitkä aika siitä, kun ollaan viimeks jotain pelattu. Ihanaa viikonloppua ja hyvää huomista ystävänpäivää!♥
Category: lifestyle, oma elämä
tiistai 9. helmikuuta 2016
Takki - Ykkösbasaari Kirpputori/Vero moda | Laukku - Ykkösbasaari Kirpputori/H&M | Legginssit - H&M | Kengät - Vanhankylän Ullakko Kirpputori/Citymarket
Vihdoin sain kuvattua nämä mun pari kirpputorilöytöä tänne blogin puolelle asukuvien muodossa. Tykkään kyllä kovasti tuosta villakangastakista ja se on just sopivan viileä verrattuna toppatakkiin. Eli ihan täydellinen näille nollakeleille. Inhottaa kiertää kaupoissa älypaksu toppatakki päällä ja kun lähinnä liikun autolla, niin toppatakilla tulee vaan niin älyttömän kuuma. Ja oli sitä paitsi niin naurettavan halpa, kun maksoin tästä 3.50€. Laukusta oon tykänny myös, nimenomaan silloin kun oon yksin liikenteessä. Tuohan ei riitä mihinkään silloin, kun pitää pakata mukaan vaippoja, kosteuspyyhkeitä, leluja jne. Tää asu olikin melkein kokonaan kirpputorilta löydetty asu legginssejä lukuunottamatta. Huomasin sen vasta nyt, kun tätä postausta aloin kirjottamaan.
Aika menee oikeesti ihan sikanopeeta! Sairastin melkein koko tammikuun ja nyt pari viikonloppua on menny suvun kanssa mm. synttäreillä ja hautajaisissa, niin en oo oikee ehtiny edes tajuta et on jo helmikuu. Vaikka oon "vaan" kotona päivät pitkät, niin ei kyllä aika käy pitkäks. Paremminkin vuorokaudessa vois olla enemmän tunteja. Nytkin ois hirveästi tekemistä, mutta ajattelin, että pakko tulla postaamaankin välillä.
Oon fiilistelly uusia biisejä, joita oon kuunnellu tässä alkuvuodesta. Tuo Alan Walker - Faded, minkä linkitin tuohon postauksen alkuun, on musiikillisesti mun lemppari. Aivan ihana.♥ Sitten päässä soi muun muassa JVG - Paluu tulevaisuuteen,  Robin - Miten eskimot suutelee? feat. Sanni ja Vilma Alina - Juha88 feat. Teflon brothers. Viimeisin on kyllä hauska biisi. Kannattaa kuunnella jos et oo vielä kuunnellu! Aluks olin ite et mikä ihme biisi tää nyt on, mut kertosäe rimmaa ja jää päähän soimaan, että joo.
Category: kirpputori, lifestyle, musiikki, oma elämä, päivän asu
Makuuhuoneen materiaalivalintoja ja blogijuttuja
keskiviikko 3. helmikuuta 2016
Hei! Ei ollut tarkoitus pitää viikon taukoa bloggaamisesta, mutta kun on viettänyt viikon lähinnä sängyn pohjalla kipeänä ja hoitanut kuumeista poikaa, niin ei oikeen jaksaminen ole riittänyt blogin puolelle. Alun perin suunnittelin, että seuraava postaus olisi asukuvat, mutta sekin meni pilalle, kun ei vaan ole löytynyt aikaa kuvaukselle, eikä tosiaan kipeänä halunnut itseään kuvauttaa. Välillä oikeasti tää bloggaaminen niin turhauttaa, kun haluais panostaa tähän täysillä ja on hienot suunnitelmat, mitä seuraavaksi postaa, mutta toteutus sitten onkin se toinen juttu! Haluan kuitenkin kehittyä tässä bloggaamisessa ja kokeilla erilaisia juttuja ja siksi oonkin päättänyt, että laajennan näitä blogitouhuja videoiden puolelle. Edellisessä blogissani tein silloin tällöin videoita ja niitä oli kiva toteuttaa. Tässä blogissa en ole tehnyt yhtään videota joten ois varmaan aika kokeilla sitäkin. Sitä paitsi meillä on nykyään videokamera, jossa on kääntyvä näyttö joten esimerkiksi my day -tyyppisten videoiden kuvaaminen on huomattavasti helpompaa kevyellä videokameralla kuin älyttömän painavalla järkkärillä, jossa ei ole edes automaattitarkennusta tai kääntyvää näyttöä. En tiedä milloin kuvaan ensimmäisen videon, mutta tässä lähikuukausina ajattelin tällaista kokeilla. Tarkoituksena ei ole syrjäyttää valokuvausta ja kirjoittamista millään tavalla vaan nimenomaan silloin tällöin elävöittää näitä postauksia videon muodossa. Miltä videot teidän mielestä kuulostaa? Ja jos teillä on minkäänlaisia postausideoita, niin kertokaa ihmeessä kommenttiboksiin! :)
Meidän makuuhuoneen remontti ei ole edennyt hirveän paljon, mutta ollaan me saatu hiottua seiniä sekä valittu laminaatti ja tapetti. Laminaatti löytyi Byggmaxilta ja tapetti K-raudasta. Laitan tarkemmat tiedot myöhemmin, sillä mulla ei ole noista mitään muuta tietoa kuin nuo mallipalat ja kaupat mistä ne löytyy. Tarkoituksena on siis muut seinät maalata valkoiseksi ja yhdelle seinälle laittaa tapetti. Ei haluttu mitään kovin näyttävää tapettia, sillä olohuoneessa meillä on näyttävä lautatapetti ja itse tykkään muutenkin enemmän mahdollisimman yksinkertaisesta enkä esimerkiksi kovin isoista kuvioista. Siksi valittiin tällainen vaalea/beige tapetti pystyraidoilla. Lattiavaihtoehtoja olikin sitten enemmän ja valintaan vaikutti eniten edullinen hinta, mutta tämä laminaatti miellytti myös omaa silmää. En malta odottaa, miltä valkoiset kalusteet näyttää tuota laminaattia vasten.♥ Laminaatista oli muuten hankala saada hyvää kuvaa, niin että sen väri tulisi oikean näköisenä. Se on siis enemmän ruskean sävyinen, eikä harmaa, mitä nuo kuvat saattavat antaa ymmärtää.
Category: blogi, oma elämä, remontti, sisustus
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Uusimmat kirpputorilöydöt pojalle vol. 6
Makuuhuoneen materiaalivalintoja ja blogijuttuja
CopyRight © | Theme Designed By Hello Manhattan